Christlich Demokratische Union Deutschlands

De Christlich Demokratische Union Deutschlands (CDU, Kristlik Demokratyske Uny fan Dútslân) is in politike partij yn Dútslân. De partij is fuort nei de Twadde Wrâldkriich stifte troch Konrad Adenauer yn 1945 en oppenearret him as in mijen kristlike en grutste konservative sintrum-rjochtse partij. Nei de fal fan de Berlynske Muorre is East-Dútske CDUD gearrane mei it CDU mar de namme feroare net. Yn Beieren ha se gjin CDU mar de CSU, de Kristlik-Sosjale Uny yn Beieren. De CDU en CSU binne nau besibbe oaninoar en wurkje gear op federaal nivo. De CDU/CSU hat folgelingen ûnder katoliken, protestanten, lanlike belangen en leden fan alle ekonomyske klassen. De partij is oer it algemien konservatyf op ekonomysk en sosjaal mêd en identifisearret har mear mei de roomsk-katolike en protestanske tsjerken as de oare grutte partijen. It partijprogramma is earder pragmatysk as ideologysk. 

 Partijstruktuer 
Eltse dielsteat hat syn eigen CDU ôfdieling, útsein Beieren (dêr ha se de CSU). Yn Nedersaksen ha se troch histoaryske ûntjouwings trije CDU ôfdielings, Hannover, Braunschweig en Oldenburg. Yn Nedersaksen hawwe hjit de partij offisjeel de CDU in Niedersachsen. 

 Besibbe organisaasjes 
Besibbe organisaasjes oan it CDU binne:
 Junge Union (JU), de jongereinôfdieling foar it CDU en CSU
 Christlich-Demokratische Arbeitnehmerschaft (CDA), in tradisjonele loftse feriening foar kristlik-demokratyske arbeiders
 Evangelischer Arbeitskreis der CDU/CSU (EAK, tegearre mei CSU), fertsjinwurdiging fan de protestantske minderheid yn de partij
 RCDS (Ring Christlich Demokratischer Studenten), studinteferiening fan de partij

 Foarsitters en sekretarissen-generaal 
Foarsitters fan de CDU nei 1950
 1950-1966  Konrad Adenauer 1966-1967  Ludwig Erhard 1967-1971  Kurt Georg Kiesinger 1971-1973  Rainer Barzel 1973-1998  Helmut Kohl 1998-2000  Wolfgang Schäuble 2000-2018  Angela Merkel 2018-2021  Annegret Kramp-Karrenbauer sûnt 2021  Armin Laschet

Sekretarissen-generaal fan de CDU
 1967-1971  Bruno Heck 1971-1973  Konrad Kraske 1973-1977  Kurt Biedenkopf 1977-1989  Heiner Geißler 1989-1992  Volker Rühe 1992-1998  Peter Hintze 1998-2000  Angela Merkel 2000-2000  Ruprecht Polenz 2000-2004  Laurenz Meyer 2005-2005  Volker Kauder 2005-2009  Ronald Pofalla 2009-2013  Hermann Gröhe 2013-2018  Peter Tauber 2018-2018  Annegret Kramp-Karrenbauer sûnt 2018  Paul Ziemiak

 Keppeling om utens 
 Offisjele hiemside

Kategory:Dútske politike partij
Kategory:Kristen-demokratyske politike partij
Kategory:Organisaasje oprjochte yn 1945